**1-Mavzu: Neyl-stilist xonasida texnika xavfsizligi**

**Reja:**

1. Texnika xavfsizligi.
2. Yong‘in xavfsizligi.
3. Xavf manbalari.

Ish vaqtida xavfsizlikni ta’minlash uchun har bir usta xonani toza saqlashi, vaqti-vaqti bilan dizinfeksiya qilishi, sterilizatsiya qilish uchun maxsus jihoz va vositalarga, shuningdek shaxsiy himoya vositalariga ega bo‘lishi kerak. Biroq ularning mavjudligi har doim ham xavfsizlik kafolati bo‘lmaydi. Bir qarashda manikurchining ishi oddiygina ko‘rinadi, lekin aslida unday emas. Bu zararli omillar ta’siriga bog‘liq bo‘lib, u bir qator kasbiy kasalliklarning rivojlanishiga, shuningdek, mutaxassis yoki mijoz uchun jarohatlar, kuyishlar va boshqa baxtsiz hodisalarga olib kelishi mumkin.

Inson o‘z sog‘lig‘iga g‘amxo‘rlik qilishi uning burchi ekanligi hech kimga sir emas. Bu burchni ado etish uchun esa u, birinchi navbatda, kerakli bilim va ko‘nikmalarni o‘zida hosil qilishi kerak. Bu narsani insonlar ba’zan juda kech anglab yetadi. Anglab yetganda esa sog‘lig‘ini tiklash imkonsiz yoki juda qiyin bo‘ladi. Shundan keyingina odam hech qanday martaba yutuqlari, jamoatchilik e’tirofi va moliyaviy muvaffaqiyat to‘liq turmush tarzini o‘zgartira olmasligini tushunib yetadi. Manikyurchi o‘zi va atrofidagilar bunday noxush vaziyatlarga duch kelmasligi uchun qanday harakat qilishni bilishi kerak.

**Manikyurchining birinchi yordam qutisida quyidagilar bo‘lishi shart:**

* 70% etil spirti;
* 5% yod eritmasi;
* vodorod peroksidi;
* bint, leykoplastir;
* lateks qo‘lqop.

**Xavf manbalari:**

* nosoz elektr jihozlari;
* yonuvchan moddalar;
* parlanuvchan kimyoviy moddalar;
* yuqumli kasalliklar bilan kasallangan mijozlar bilan muomalada bo‘lish.

Yuqorida keltirilgan xavf omillarini hisobga olgan holda, manikyurchi kasal bo‘lib qolmasligi uchun, shuningdek, baxtsiz hodisalardan o‘zini himoya qilishga yordam beradigan bilimlarga ega bo‘lishi kerak.

1. Nosoz holatdagi elektr o‘tkazuvchi simlar tok urish xavfini orttiradi. Bunday simlarni o‘z bilganicha ta’mirlash aslo mumkin emas. Tarmoqda elektr uzilishi kuzatilganda, barcha qurilmalar o‘chirilishi shart.
2. Manikyurchi ish jarayonida laklar, aseton, xlor, ozon, metil va etil kabi allergiyaning rivojlanishiga olib keladigan zaxarli uchuvchan va yonuvchan moddalarni o‘z ichiga olgan ko‘plab vositalar bilan ishlaydi. Shuning uchun xonani havo tozalovchi moslamalar bilan jihozlash shart.
3. Turli xil yuqumli kasalliklardan himoyalanishning eng yaxshi usuli, mijozlarga rezina qo‘lqop taqqan holda xizmat ko‘rsatishdir. Mijozdan himoyalanish uchun, qo‘shimcha himoya vositasi sifatida usta yuziga niqob taqishi va dezinfeksiyalash vositalaridan foydalangani ma’qul.
4. Mijozlarning xavfsizligini ta’minlash uchun manikyurchilar yilda bir marta majburiy tibbiy ko‘rikdan o‘tishadi.

**Savollar:**

1. Manikyurchining xonasidagi asosiy xavf manbalariga nimalar kiradi?
2. Birinchi yordam qutisida nimalar bo‘lishi shart?
3. Nima uchun ustalar tibbiy ko‘rikdan o‘tishlari zarur?